
Eselamu alejkum brate. Moja sestra je bolesna od džina i idemo kod jednog efendije i on joj uči rukju. Kad smo zadnji put bili, iz nje je tokom rukje progovorio džin i rekao da se mom drugom bratu koji je tu bio treba učiti ***[rukja](https://pitajucene.com/search/rukja/questions/ "Pretraži pitanja o rukji")*** jer i on navodno ima sihre. Šta vi mislite o ovome, jer efendija je rekao da će mu idući put učiti.


* 
* 
* 
* 
* 
* 
* 

 
Dzin iz sestre progovorio da i brat ima dzine

Alejkumu selam,


Nije dozvoljeno osobi koja ima šerijatsko ***[znanje](https://pitajucene.com/search/znanj/questions/ "Pretraži pitanja o znanju")*** i koja liječi Kur’anom, da na osnovu džinskih prijedloga nekoga liječi Kur’anom, odnosno da mu uči rukju. Osnova, kad je u pitanju komunikacija sa džinima (jer se znaju često javiti tokom rukje), jeste da su oni teški lažljivci bez obzira koliko tvrdili da su vjernici muslimani jer to je pitanje gajba, odnosno, ne znamo sa sigurnošću ko stoji iza te informacije, da li džin vjernik musliman ili džin fasik koji želi da zapetlja i iskomplikuje slučaj.


Takođe u ovom slučaju, može da bude i suradnje između tog efendije i džina ako bude taj efendija radio sve što mu džin bude govorio i savjetovao, što može da dovede u bolesno stanje tvog brata. Pravi liječnik Kur’anom, neće se osvrćati na riječi džina, nego će ne osnovu svog iskustva i oslonca na Allaha, procijeniti o čemu se radi. Džin se može poslušati recimo kad treba naći ***[sihr](https://pitajucene.com/search/sihr/questions/ "Pretraži pitanja o sihru")*** na nekom mjestu, pa ako se nađe, istinu je kazao, ako ne, onda je slagao.


Na pitanje odgovorio: Ebu Bilal – svršenik Medinskog fakulteta  

Preuzeto sa stranice <http://www.n-um.com>


